ג'ובארה 13:50 אנחנו עוברות את השער לכפר ג'וברה ללא עיכובים. בשער הילדים אוטובוס מלא בדרך לתוך הכפר מחזיר תלמידים מבית הספר. אנחנו ממשיכות למחסום בא-ראס ומגלות חידושים והמצאות של חיילי המילואים. אוהל מסודר מתוח ממערב למגדל השמירה. מחסום פעיל ושני חיילים בודקים את הבאים מדרום מזרח בכביש שמוביל מקלקיליה וחייל אחד בודק את הבאים מצפון מכוון טול כרם. מפקד המחסום מתעניין בשלומנו. התנועה דלילה.14:20 ענבתא.אנחנו מתקרבות למחסום. אחד החיילים ניגש אלינו ומבקש שנעבור לצד המערבי של הכביש – יש סיבה. מכונית סובארו לבנה שהגיעה מטול כרם ובה חמישה צעירים עומדת בצד. כעבור חמש דקות אחד החיילים קורא לאחד הצעירים. מורה לו להרים את החולצה, מוסר לו את התעודה שלו ומפנה אותו לעבר ג'יפ צבאי שעומד לצד מגדל השמירה. חייל מבקש מהצעיר לגשת אל מאחורי קיר בטון להמשך בדיקה גופנית ומזמן לדבר עם מי שיושב מאחורי הג'יפ. אחרי שיחה של יותר מחמש דקות הבחור משוחרר, חוזר למכונית ובחור אחר נקרא לחקירה ועובר אותו תהליך וכך גם יתר הצעירים. 14:55 מכונית הסובארו ממשיכה בדרכה לאחר שכל הצעירים בתוכה נחקרו.